Shefja ekzekutive e Hong Hongut bën thirrje për bisedime
Policia arrestoi më shumë se 80 persona gjatë fundjavës, ku pati edhe përleshje mes protestuesve dhe policisë
Në Hong Kong situata vazhdon të jetë e tensionuar. Shefja ekzekutive e Hong Kongut Carrie Lam komentoi pas kaosit të shkaktuar në protestat e fundjavës. Ajo ftoi protestuesit për bisedime, por shtoi se dialogu nuk nënkupton tolerim të dhunës. Nga ana tjetër demonstruesit nuk japin shenja se do të tërhiqen nga kërkesat e tyre. Shefja ekzekutive e Hong Kongut, Carrie Lam, tha sot se është e gatshme të bisedojë me protestuesit. Por ajo shtoi se kjo nuk nënkupton se qeveria e toleron dhunën. tha shefja ekzekutive Carrie Lam. Policia ka arrestuar më shumë se 80 persona gjatë fundjavës, ku pati edhe përleshje mes protestuesve dhe policisë. Shumica e mijëra protestuesve marshuan të qetë të dielën, por policia kohë pas kohe hodhi gaz lotësjellës drejt atyre që u ndanë nga grupi i madh. Autoritetet për herë të parë u kundërpërgjigjën edhe me topa uji. Disa protestues sulmuan policët me tulla, shkopinj dhe shufra dhe spërkatën rrugët me detergjent. Protestuesit planifikojnë vazhdimin e demonstratave. Situata e krijuar vlerësohet si kërcënimi më i madh i paqes në qendrën financiare të Azisë, që kur kontrolli i Hong Kongut kaloi nga Britania tek Kina në vitin 1997. Protestuesit thonë se janë kundër asaj që ata e shohin si shkatërrim të të drejtave që garantohen nga marrëveshja e quajtur “një shtet, dy sisteme”, e cila i dha Pekinit kontrollin e territorit.